

**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**NR. 1764/11.01.2023**

2021

Kereskényi Gábor, primar al municipiului Satu Mare,

În temeiul prevederilor art. 136, alin. (1) din O.U.G. nr. 57/2019 privind Codul Administrativ, cu modificările și completările ulterioare, îmi exprim iniţiativa în promovarea unui proiect de hotărâre având ca obiect” aprobarea predării către Ministerul Dezvoltării, Lucrărilor Publice şi Administraţiei prin Compania Naţională de Investiţii C.N.I.- S.A. a amplasamentului şi asigurarea condiţiilor în vederea realizării obiectivului de investiții PROIECT TIP-CONSTRUIRE CREŞĂ MICĂ, BULEVARDUL LALELEI NR. 2 MUNICIPIUL SATU MARE, JUDEŢUL SATU MARE”,proiect în susținerea căruia formulez următorul:

**Referat de aprobare**

Obiectivul general al proiectului, în cadrul dezvoltării durabile a municipiului, este construirea unor spații specifice educaționale învățământului antepreșcolar. În momentul de față, municipiul Satu Mare nu dispune de suficiente unități tip creșă, dar prognozele evoluției indică pentru viitor o creștere a numărului de copii.

Prin realizarea cu sprijinul Companiei Naţionale de Investiţii "C.N.I." - S.A a unei creșe pe amplasamentul din municipiul Satu Mare, Bulevardul Lalelei nr. 2, se vor oferi oportunități de îngrijre, dezvoltare și învățare în egală măsură tuturor copiilor, indiferent de sex, rasă, religie, mediu cultural de proveniența sau statut socio-economic a copiilor de la 0 la 3 ani, asigurându-se premisele pentru reîntoarcerea pe piața muncii a persoanelor active. De asemenea se va dezvolta infrastructura educațională, care este de o importanță deosebită, fiind esențială pentru educație, dezvoltarea timpurie a copiilor și a capacității lor de integrare socială.

Raportat la prevederile din Ordonanţa Guvernului nr.25/2001 privind înfiinţarea Companiei Naţionale de Investiţii cu modificările şi completările ulterioare precum și ale art. 129 alin. (2) lit. c) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local hotărăște în condițiile legii și are atribuții privind dezvoltarea economico-socială și de mediu a municipiului,

Propun spre dezbatere și aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR**

**Kereskényi Gábor**